Diari Oficial de la Generalitat Valenciana


Sumari del DOGV 5702, del 13-02-2008 (2007/14324)

RESOLUCIÓ de 22 de novembre de 2007, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II del programa 711.10, Direcció i Servicis Generals, i el capítol II del programa 714.60, Qualitat Agroalimentària, per un import de 600.000 euros. Expedient número 12.021/07.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5702

Data del DOGV
:   13-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14228


Data del document
:   22-11-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * modificació pressupostària

RESOLUCIÓ de 22 de novembre de 2007, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II del programa 711.10, Direcció i Servicis Generals, i el capítol II del programa 714.60, Qualitat Agroalimentària, per un import de 600.000 euros. Expedient número 12.021/07. [2007/14102]  
L'origen de la modificació radica en la insuficiència de dotació pressupostària en el capítol II del programa 714.60, Qualitat Agroalimentària, per a poder iniciar una campanya publicitària.  
Amb data 16 de novembre de 2007, el secretari autonòmic d'Agricultura, Pesca i Alimentació sol·licità un increment de crèdits en el capítol 2 del programa 714.60, Qualitat Agroalimentària, amb la finalitat de poder iniciar una campanya per a la promoció del consum de les mandarines clementines, que tenen un màxim de producció en els mesos de desembre i gener, i convé, per raons de promoció de la salut i d'oportunitat comercial, difondre el seu consum tant en fresc com en suc refrigerat de mandarina.  
D'altra banda, en el capítol II del programa 711.10 hi ha crèdit en situació jurídica i comptable de disponible per un import superior als 600.000 euros que es necessiten transferir.  
A la vista de l'anterior, i amb la finalitat de possibilitar la continuïtat de les funcions pròpies del centre gestor proponent.  
Vista la proposta del secretari autonòmic d'Agricultura, Pesca i Alimentació.  
Vist l'informe de l'Oficina Pressupostària d'esta conselleria.  
Vist l'informe de conformitat emés per la Intervenció Delegada de la Intervenció General en la conselleria d'Agricultura, Pesca i Alimentació.  
En virtut de l'article 20.1.a) de la Llei 11/2006, de 27 de desembre, de Pressupostos de la Generalitat, per a l'exercici 2007.  
En virtut de la delegació de competències establides en l'Orde de 21 de març de 2006, de la conselleria d'Agricultura, Pesca i Alimentació (DOGV número 5228, de 28 de març de 2006), resolc:  
Primer  
Autoritzar la minoració de crèdits en l'aplicació pressupostària 96.57.96.358.21.6, per un import de 600.000,00 euros.  
Segon  
Autoritzar l'increment de crèdits en l'aplicació pressupostària 15.47.07.792.39.0, per un import de 600.000,00 euros.  
València, 22 de novembre de 2007.- La consellera d'Agricultura, Pesca i Alimentació, p. d. la subsecretària (Orde de 21.03.2006, DOGV núm. 5228, de 28.03.2006): Pilar Amigó Salví.